ગુજરાત વિધાનસભા ચૂંટણીનું કાઉન્ટ ડાઉન શરૂ થઈ ગયું છે, ત્યારે શુક્રવારે કોંગ્રેસ પણ તેના ઉમેદવાર જાહેર કરી શકે છે. કોંગ્રેસ માટે આ ચૂંટણીમાં પાટીદાર અનામત આંદોલન મહત્વ બની રહ્યું છે, આથી કોંગ્રેસ તેની યાદીમાં પાટીદાર નેતાઓને મહત્વ આપે તેવી શકયતા છે. બીજી તરફ શુક્રવારે પાસ કોર કમિટીના દિનેશ પટેલ, લલિત વસોયા, મનોજ પનારા સહિતના નેતા દિલ્હી પહોંચ્યા છે. જેમાં તેમના દ્વારા રાહુલ ગાંધી અને બીજા કોંગ્રેસના નેતાઓ સાથે કોંગ્રેસને સમર્થન આપવા અંગે ફાઇનલ નિર્ણય જાહેર કરાશે. અનામત મુદ્દે નિર્ણય લેતાં પહેલાં શુક્રવારે પાસ કોર કમિટિ અને કોંગ્રેસની છેલ્લી બેઠક બાદ નિર્ણય લેવામાં આવશે.